સ્ટીવન્સન કહે છે : ‘ભારતમાં એક ઉચ્ચ બ્રાહ્મણ પરિવારમાં જન્મેલી એક બાળકીએ તેના પૂર્વજન્મની સ્મૃતિઓ ઉખેળવા માંડી, અને તેમાં તેનો પૂર્વજન્મ એક હરિજન સફાઈ કામદારના સૌથી નિમ્નકક્ષાના પરિવારમાં પુરવાર થયો હતો. આમ સ્વભાવે ખૂબ વહાલી લાગે તેવી આ બાળકીમાં, તેના પરિવારને ચીતરી ચઢે તેવી કુટેવો પણ જોવા મળી ! જેમ કે આ ચુસ્ત શાકાહારી પરિવારમાં, આ બાળકી વારે વારે ડુક્કરનું માંસ ખાવા માગતી હતી ! અને ઘરમાં કોઈ નહોતું કરતું તેવું કામ તે સ્વેચ્છાએ ઉત્સુકતાપૂર્વક કરવા માંડતી - જેમ કે નાનાં બાળકોનો મળ ઉપાડવાનું કામ !’